OpenLLM-France/wikimedia huggingface dataset:
# Messier 95

Messier 95 (M95 o NGC 3351) és una galàxia espiral situada en la constel·lació del Lleó. Va ser descoberta per Pierre Méchain el 20 de març de 1781, i Charles Messier la va afegir al seu catàleg el 24 de març del mateix any.
M95 és una galàxia espiral barrada de tipus SBb en la seqüència de Hubble; els seus braços espirals són pràcticament circulars. Mostra una notable activitat en la regió central, en particular en un anell de prop de 600 parsecs de diàmetre al voltant del centre, compost probablement de gas difús no uniforme. Les emissions de raigs X provenen de diferents fonts, que es concentren en regions de gas calent; la morfologia de l'emissió pot explicar-se si es presenten una sèrie de starburst (esclat d'estrelles) instantanis situats en diverses zones de l'anell. L'extensió dels raigs X arriba als 500 parsecs sobre l'anell, que pot interpretar-se com una sortida de gas.
M95 es troba a uns 38 milions d'anys llum del sistema solar. És una de les galàxies del grup M96, un grup de galàxies que inclou els objectes de Messier M96 i M105. Es troba a uns 38 milions d'anys llum del sistema solar.

## Referències

* ↑ «A catalog of visually classified galaxies in the local (z ~ 0.01) universe». The Astrophysical Journal Supplement Series, 2, 15-04-2015, pàg. 27. DOI: 10.1088/0067-0049/217/2/27.
* ↑ J. Sebastian Pineda «The Sloan Digital Sky Survey Data Release 7 spectroscopic M dwarf catalog. I. Data» (en anglès). Astronomical Journal, 3, 10-02-2011, pàg. 97. DOI: 10.1088/0004-6256/141/3/97.
* 1 2 «Messier 95». [Consulta: 19 març 2018].
* ↑ «The Local Tully-Fisher relation for dwarf galaxies». Astronomical Journal, 2017, pàg. 6–6. DOI: 10.3847/1538-3881/153/1/6.
* ↑ Afirmat a: The SDSS Photometric Catalog, Release 7. Autor: Jennifer K. Adelman-McCarthy. Pàgina: 0. Data de publicació: 2009.
* ↑ Armando Gil de Paz «The GALEX Ultraviolet Atlas of Nearby Galaxies». The Astrophysical Journal Supplement Series, 2, 01-12-2007, pàg. 185–255. DOI: 10.1086/516636.
* ↑ R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.
* ↑ R. B. Tully. Nearby Galaxies Catalog. Cambridge: Cambridge University Press, 1988. ISBN 0-521-35299-1.
* ↑ P. Fouque, E. Gourgoulhon, P. Chamaraux, G. Paturel «Groups of galaxies within 80 Mpc. II - The catalogue of groups and group members». Astronomy and Astrophysics Supplement, 93, 1992, pàg. 211-233.
* ↑ A. Garcia «General study of group membership. II - Determination of nearby groups». Astronomy and Astrophysics Supplement, 100, 1993, pàg. 47-90.
* ↑ G. Giuricin, C. Marinoni, L. Ceriani, A. Pisani «Nearby Optical Galaxies: Selection of the Sample and Identification of Groups». Astrophysical Journal, 543, 2000, pàg. 178-194. DOI: 10.1086/317070.

## Enllaços externs

* SEDS (anglès).
* Dades astronòmiques SIMBAD (anglès).
# Messier 98

Messier 98 (M98 o NGC 4192) és una galàxia espiral barrada de tipus Sb en la seqüència de Hubble que es pot observar a la constel·lació de la Cabellera de Berenice i forma part del Cúmul de la Verge (tot i que alguns astrònoms opinen que podria ser una galàxia més propera no associada al cúmul de la Verge). Fou descoberta per Pierre Méchain el març de 1781 i posteriorment inclosa en el catàleg de Messier el 14 d'abril d'aquell mateix any.
Des de la nostra posició M98 es veu gairebé de costat, de manera que és difícil apreciar-ne amb claredat els braços espirals. És evident un disc galàctic relativament difús i un nucli brillant però parcialment ocult per núvols de pols. Conté algunes regions blaves denses d'estrelles de formació recent.

## Referències

* ↑ «NASA/IPAC Extragalactic Database» (en anglès). [Consulta: 6 març 2014].
* ↑ Chengze Liu «The GALEX Ultraviolet Virgo Cluster Survey (GUViCS) III. The ultraviolet source catalogs» (en anglès). Astronomy and Astrophysics, 01-09-2014, pàg. 124–124. DOI: 10.1051/0004-6361/201322511.
* 1 2 «Messier 98». [Consulta: 28 maig 2018].
* ↑ R. Brent Tully. «Cosmicflows-3». [Consulta: 28 maig 2018].
* 1 2 R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* ↑ Afirmat a: The SDSS Photometric Catalog, Release 7. Autor: Jennifer K. Adelman-McCarthy. Pàgina: 0. Data de publicació: 2009.
* ↑ Mattia Fumagalli «The complete census of optically selected AGNs in the Coma supercluster: the dependence of AGN activity on the local environment» (en anglès). Astronomy and Astrophysics, 26-09-2011, pàg. 31–31. DOI: 10.1051/0004-6361/201117461.
* ↑ «NGC 4192 (= M98 = PGC 39028)». [Consulta: 28 maig 2018].
* ↑ Armando Gil de Paz «The GALEX Ultraviolet Atlas of Nearby Galaxies». The Astrophysical Journal Supplement Series, 2, 01-12-2007, pàg. 185–255. DOI: 10.1086/516636.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.
* ↑ «Messier 98 | Messier Objects» (en anglès). [Consulta: 20 juliol 2019].
* ↑ Garner, Rob. «Messier 98», 12-03-2018. [Consulta: 20 juliol 2019].
* ↑ «Messier 98 - M98» (en castellà). [Consulta: 20 juliol 2019].
* ↑ Plotner, Tammy. «Messier 98» (en anglès), 24-12-2009. [Consulta: 20 juliol 2019].

## Enllaços externs

* Dades astronòmiques SIMBAD (anglès)
# Mike Vogel

Michael James Vogel (Abington, Pennsilvània, 17 de juliol de 1979) és un actor i model estatunidenc, famós pels seus papers a Rumor Has It... (2005), Poseidon (2006), Cloverfield (2008).

## Biografia

Tot i néixer a Abington, va viure a Warminster (Pennsilvània). Té dos germans petits: Daniel Aaron i Cristina. Va anar a l'escola superior William Tennent. Durant els anys 2000, viatjà per Nova York per fer audicions per tal de treballar com a actor o model. Va casar-se amb l'ex-model Courtney Vogel el gener del 2003, amb qui ha tingut dues filles: Cassy Renée Vogel (2007) i Charlee B. Vogel (2009).

## Carrera

Vogel començà a treballar com a model per a Levi's i aconseguí un paper recurrent a la sèrie Grounded for Life entre el 2001 i el 2004. La seva primera participació rellevant en cinema fou amb la pel·lícula de terror The Texas Chainsaw Massacre el 2003. El 2005 participà a Havoc juntament amb Anne Hathaway i en la comèdia romàntica Rumor Has It... amb Jennifer Aniston i Kevin Costner. Interpretà el paper de Christian en el remake de Poseidon el 2006.
El 2008 participà a Cloverfield, i més endavant a She's Out of My League (2010) i Blue Valentine (2010). El 2011 s'uní als repartiments de The Help i a la sèrie de televisió Pan Am, protagonitzada per Christina Ricci.
El 2013 començà a treballar com a actor protagonista en la sèrie Under the Dome.

## Filmografia
### Cinema

* Grind (2003)
* Too Bad About Your Girl (2003)
* The Texas Chainsaw Massacre (2003)
* Un per a totes (The Sisterhood of the Traveling Pants) (2005)
* Supercorss (2005)
* Caos (Havoc) (2005)
* Rumor Has It... (2005)
* Poseidon (2005)
* Caffeine (2006)
* The Deaths of Ian Stone (2007)
* Cloverfield (2008)
* Across the Hall (2009)
* Open Graves (2009)
* She's Out of My League (2010)
* Blue Valentine (2010)
* Heaven's Rain (2010)
* What's Your Number? (2011)
* The Help (2011)
* Secret Obsession (2019)

### Televisió

* Grounded for Life (15 episodis, 2001-2004)
* Wuthering Heights (2003)
* Grounded for Life (2004)
* Empire State (2009)
* Miami Medical (13 episodis, 2010)
* Pan Am (2011)
* Bates Motel (2013)
* Under the Dome (2013)

## Enllaços externs

* Lloc web oficial (anglès)
# Matriu antisimètrica

Una matriu de nxm elements:
    $A={\begin{pmatrix}a_{11}&a_{12}&a_{13}&.&.&.&a_{1m}\\a_{21}&a_{22}&a_{23}&.&.&.&a_{2m}\\a_{31}&a_{32}&a_{33}&.&.&.&a_{3m}\\.&.&.&.&.&.&.\\.&.&.&.&.&.&.\\.&.&.&.&.&.&.\\a_{n1}&a_{n2}&a_{n3}&.&.&.&a_{nm}\\\end{pmatrix}}$
és antisimètrica, si és una matriu quadrada (m = n) i $a_{ji}=-a_{ij}$ per a tot i,j =1,2,3,...,n. En conseqüència, $a_{ii}=0$ per a tot i. Per tant, la matriu A té la forma:
    $A={\begin{pmatrix}0&a_{12}&a_{13}&.&.&.&a_{1n}\\-a_{12}&0&a_{23}&.&.&.&a_{2n}\\-a_{13}&-a_{23}&0&.&.&.&a_{3n}\\.&.&.&.&.&.&.\\.&.&.&.&.&.&.\\.&.&.&.&.&.&.\\-a_{1n}&-a_{2n}&-a_{3n}&.&.&.&0\\\end{pmatrix}}$
Notem que la matriu transposada de la matriu antisimètrica A és -A, i que la antisimetria és respecte a la diagonal principal.

## Enllaços externs

* Antisymmetric Matrix. MathWorld (anglès)
# Miitopia

Miitopia és un videojoc de rol desenvolupat i publicat per Nintendo per la Nintendo 3DS. El joc es va llançar al Japó el desembre de 2016, i a la resta del món el juliol de 2017.
Miitopia és un videojoc de rol amb elements de simulació de vida. Es comença amb classes de personatges estàndard, com guerrer i mag, però es poden desbloquejar més classes com gats i flors a mesura que es progressa. Els personatges amb els quals es pot jugar estan creats fent servir avatars Mii, amb trets de personalitat que afecten el seu paper en combats. De forma similar a Tomodachi Life, els Miis i la seva relació entre uns i altres afecta el joc, com ara el fet que Miis que no es portin bé entre ells fa més difícil el combat. El joc també és compatible amb la línia de figures Amiibo, que permet als jugadors fer servir trets cosmètics als seus Miis.
El febrer de 2017, el joc s'havia venut 168.000 cops al Japó. Famitsu va donar-li una puntuació de 31/40.
Va sortir un port per a Nintendo Switch el 21 de maig de 2021.

## Referències

* ↑ «Nintendo's New Miitopia 3DS Game Unveiled, and It's Coming to Japan Really Soon». [Consulta: 15 gener 2017].
* ↑ «Even Miis get to be RPG heroes, thanks to Miitopia». [Consulta: 15 gener 2017].
* 1 2 3 4 «Miitopia, The Tomodachi Life-Style 3DS RPG, Actually Has A Lot More To It Than Expected». [Consulta: 15 gener 2017].
* ↑ Sato. «This Week In Sales: A Week For Everyone With Dragon Quest Monsters, Nioh, And Neptunia». Siliconera, 15-02-2017. [Consulta: 18 febrer 2017].
* ↑ Romano, Sal. «Famitsu Review Scores: Issue 1461». Gematsu, 29-11-2016. [Consulta: 18 febrer 2017].
* ↑ Lee, Julia «Nintendo's Mii-powered RPG Miitopia is coming to Switch». Polygon, 17-02-2021 [Consulta: 18 febrer 2021].
* ↑ «Grezzo Co., LTD. - Games» (en anglès americà). Grezzo. Arxivat de l'original el 21 maig 2021. [Consulta: 21 maig 2021].
# Moelwynion

Els Moelwynion són un grup de muntanyes al centre d'Eryri, al nord de Gal·les. S'estenen des del nord-est de Porthmadog fins a Moel Siabod, el més alt del grup. El nom deriva dels noms de dues de les muntanyes més grans del grup, Moelwyn Mawr (gran turó blanc) i Moelwyn Bach (petit turó blanc), de 770 i 710 metres respectivament. Moel Siabod, al nord, és el més alt amb 872 m.
La serra inclou els següents cims:
* Moel Siabod
* Moelwyn Mawr
* Moelwyn Bach
* Allt-fawr
* Cnicht
* Craigysgafn
* Moel Druman
* Ysgafell Wen
* Manod Mawr
* Moel-yr-hydd
* Moel Penamnen
* Moel Meirch
* Y Ro Wen

## Referències

* ↑ «Moelwynion, Gwynedd (or The Moelwyns)» (en anglès britànic). OS GetOutside. [Consulta: 6 febrer 2024].
* ↑ «Moelwynion & Cwm Lledr: Climber's Club Guide». [Consulta: 6 febrer 2024].
# Moema

Moema és un gènere de peixos de la família Rivulidae i de l'ordre dels ciprinodontiformes.

## Taxonomia

* Moema apurinan (Costa, 2004)
* Moema hellneri (Costa, 2003)
* Moema heterostigma (Costa, 2003)
* Moema nudifrontata (Costa, 2003)
* Moema ortegai (Costa, 2003)
* Moema pepotei (Costa, 1993)
* Moema piriana (Costa, 1989)
* Moema portugali (Costa, 1989)
* Moema staecki (Seegers, 1987)

## Referències

* ↑ BioLib (anglès)
* ↑ FishBase (anglès)
* ↑ The Taxonomicon (anglès)
* ↑ UNEP-WCMC Species Database (anglès)
* ↑ Catalogue of Life (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Moema Libera Viezzer

Moema Allibera Viezzer (Caxias do Sul, Brasil, 1938) és una escriptora, sociòloga i feminista brasilera.
Va treballar en projectes educatius a la Regió Nord-est del Brasil. La marxar a l'exili durant el règim militar: entre 1973 i 1974 treballà al Perú, Anglaterra i Mèxic. Després de l'amnistia, retorna al Brasil, i el 1980 funda la Xarxa Dona d'Educació.
La seua principal obra és Si em permeten parlar... Domitila (1976), llibre testimonial que recupera la història real de la militant feminista i obrera boliviana Domitila Barrios de Chúngara, a qui conegué el 1975, durant un acte de l'Any Internacional de la Dona, a Mèxic.

## Obra

* Si em permeten parlar...
* O problema não està na mulher (1989) (El problema no rau en la dona)

## Reconeixements

Va rebre el 2007 el Diploma Bertha Lutz del Senat brasiler. Fou una de les 52 brasileres incloses en la candidatura de 1.000 Dones per al Premi Nobel de la Pau el 2005.

## Referències

* ↑ "Se Me Deixam Falar" - Moema Viezzer. Causa Operária online.
* ↑ Associad@s-Educador@s Arxivat 2012-04-06 a Wayback Machine. Rede Mulher de Educação.
* ↑ Domitila Barrios de Chungara: uma ícone latino-americana. Entrevista especial com Moema Viezzer. IHU, 27 de març de 2012.
* ↑ «Moema Viezzer». Arxivat de l'original el 2018-09-08. [Consulta: 26 novembre 2022].
* ↑ Senado entrega prêmio e presta homenagem. Arxivat 2016-03-03 a Wayback Machine. Jornal do Senado, 12 de març de 2007.
* ↑ Paranaenses integram lista para indicação ao Nobel. H2Foz, 29 de juny de 2005.
# Moebius (sèrie de televisió)

Moebius és una sèrie de televisió catalana produïda per Televisió de Catalunya i Veranda TV i estrenada el 17 de maig del 2021. És un thriller creat per Eduard Cortés i Piti Español que explica la investigació engegada per una professora de matemàtiques que vol esbrinar les circumstàncies de la mort d'un alumne seu. Té una temporada de 10 episodis.

## Argument

A la Farga, un poble de Catalunya, ha mort l'Àlex, un estudiant de primer de Batxillerat. La professora de matemàtiques, Mamen Salvat, no accepta la versió oficial dels fets i comença una investigació pel seu compte.

## Repartiment
### Repartiment principal

* Aida Oset - Mamen Salvat
* Sònia Ninyerola - Leire Macià Torres
* Manel Llunell - Natxo Segarra

#### amb la col·laboració especial de

* Victòria Pagès - Lina Ayala
* Lluís Villanueva - Manel Garriga
* Roger Casamajor - Albert Compte
* Bea Segura - Marina Dinarès
* Andrew Tarbet - Robert Stockley

### Repartiment secundari

* Ivan Benet - Narcís Torres
* Lluís Marco - Ventura Torres
* Daniela Freixas - Ruth Torres
* Montse Morillo - Júlia Segarra
* Albert Triola - Pere Macià
* Judit Farrés - Sònia

### Repartiment recurrent

* José García Ruiz - Ricard
* Valeria Sorolla - Alba Planes
* Candela May - Iris Monegal
* Marc Aguilar - Samuel Dorca
* Jordi Garreta - Rai Torres
* Nerea Royo - Andrea Pons
* Marc Soler - Guillem Font
* Marc Pineda - Àlex Garriga Ayala

## Llista d'episodis

| Sèrie | Temp. | Títol | Direcció | Data d'estrena | Audiència (espectadors / share) |
| 1 | 1 | "L'skate" | Eduard Cortés | 17 de maig de 2021 | 481.000 (18,9%) |
| 2 | 2 | "L'arbre" | Eduard Cortés | 17 de maig de 2021 | 439.000 (19,0%) |
| 3 | 3 | "La taquilla" | Patricia Font | 24 de maig de 2021 | 412.000 (15,9%) |
| 4 | 4 | "El mòbil" | Patricia Font | 31 de maig de 2021 | TBA |
| 5 | 5 | "El vídeo" | Patricia Font | 7 de juny de 2021 | 357.000 (14,8%) |
| 6 | 6 | "El túnel" | Patricia Font | 14 de juny de 2021 | TBA |
| 7 | 7 | "L'informe" | Eduard Cortés | 21 de juny de 2021 | 390.000 (15,8%) |
| 8 | 8 | "La nina" | Eduard Cortés | 28 de juny de 2021 | TBA |
| 9 | 9 | "El xivato" | Eduard Cortés | 5 de juliol de 2021 | 305.000 (13,6%) |
| 10 | 10 | "El passat" | Eduard Cortés | 12 de juliol de 2021 | 371.000 (16,5%) |

## Referències

* ↑ «Els secrets de la Farga al descobert a "Moebius", el thriller hipnòtic de TV3». CCMA, 11-05-2021.
* ↑ «‘Moebius’ es consolida com l’èxit del ‘prime time’ de TV3». Ara, 07-07-2021, p. 39.
# Mauriena

* Per a altres significats, vegeu «Comtat de la Mauriena».
La Mauriena (en francès Maurienne, en savoià Môrièna) és una vall intra-alpina de França del departament de la Savoia, a la regió d'Alvèrnia-Roine-Alps on hi flueix el riu Arc. Correspon a l'antiga província de la Mauriena del Ducat de Savoia.

## Geografia

És una de les grans valls transversals dels Alps. El riu Arc li ha donat forma després de l'última glaciació. La vall comença al poblet de Ecot (municipi de Bonneval-sur-Arc), al peu del coll de l'Iseran, prop de la frontera italiana, i es dirigeix a l'oest-sud-oest, abans de tornar a l'oest-nord-oest de Modane, i acaba a Aiton, on l'Arc s'uneix al riu Isera. No hi ha realment un massís de la Mauriena. Limita al nord (marge dret) del Gran massís de la Vanoise, i el massís de la Lauzière. Al sud (marge esquerre), limita amb els Alps de Graies, el massís del Mont Cenis, els de Cerces, Arves, Grandes Rousses i la cadena de Belledonne.
Els grans colls alpins que surten de la vall són:
* Coll de l'Iseran cap a la vall de la Tarentèsa. El coll més alt d'Europa (2770 m)
* Pas del Mont Cenis cap a la vall de Susa
* Coll del Télégraphe i coll del Galibier cap al Briançonès i l'Oesen
* Coll de la Croix de Fer i coll del Glandon cap a l'Oesen
* Coll de la Madeleine cap a la vall de la Tarentèsa
Es distingeix tradicionalment dues unitats geografiques: la Baixa Mauriena (part baixa de la vall, més ampla) i l'Alta Mauriena (part alta) que comença després de la barrière de l'Esseillon, sobre l'alta vall de l'Arc.

## Administració

L'antiga capital de la Mauriena és Saint-Jean-de-Maurienne situada a la confluència del riu Arc i l'Arvan.
La Mauriena correspon a l'arrondissement (districte) de Saint-Jean-de-Maurienne, que comprèn els cantons de:
* Modane
* Saint-Jean-de-Maurienne

### Principals viles

* Baixa Mauriena :
** Aiguebelle
** La Chambre
* Mitja Mauriena
** Saint-Jean-de-Maurienne
** Saint-Michel-de-Maurienne
** Modane
* Alta Mauriena :
** Aussois (porta de la Vanoise)
** Bramans (porta de l'Alta Mauriena)
** Lanslebourg-Mont-Cenis i Lanslevillard (estació de Val Cenis Vanoise)
** Bessans
** Termignon
** Sollières-Sardières

## Bibliografia

* E. Brocard, 1997, Maisons de Savoie. Combe de Savoie, Maurienne, Tarentaise, Éditions Cabédita, Collection Sites et Villages.
* Pierre Dompnier, 2000, Maurienne, Terre d'Histoire, Le Dauphiné Libéré, coll. Les Patrimoins - Le Dauphiné, ISBN 2-911739-25-6.
* Chanoine Adolphe Gros, 1946-1947, Histoire de la Maurienne, Imp. réunies - Chambéry, 4 tomes, réédités par PyréMonde/Princi Negue en 2006 (Tome 1)
* Annie Maniak, 1993, Sur les chemins du baroque, Montgellafrey, Imprimerie Salomon.

## Enllaços externs

* 3 dossiers sobre la vall a Sabaudia.org (francès)
# Montastruc e la Conselhièra

Montastruc e la Conselhièra és un municipi francès del departament de l'Alta Garona, a la regió d'Occitània.
# Miner riberenc occidental

El miner riberenc occidental (Cinclodes albiventris) és una espècie d'ocell de la família dels furnàrids (Furnariidae) que habita corrents fluvials, roquedes i prats humits dels Andes centrals, des del nord del Perú fins Argentina central.

## Referències

* ↑ «Miner riberenc occidental». Cercaterm. TERMCAT, Centre de Terminologia. REV. 8-01-2021, (català)
# Minuci Rufus

Minuci Rufus (llatí: Minucius Rufus) va ser un magistrat romà del segle i aC. Formava part de la gens Minúcia.
Es va posar al costat de Gneu Pompeu Magne en la segona guerra civil romana i va dirigir amb Lucreci Vespil·ló, un esquadró de 18 vaixells a Òric l'any 48 aC. Probablement és el mateix Minuci que era a Tarent el 49 aC. Va ser pretor el 43 aC i una de les víctimes de les proscripcions d'aquest any.

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.
# Miner riberenc de Xile

El miner riberenc de Xile (Cinclodes nigrofumosus) és una espècie d'ocell de la família dels furnàrids (Furnariidae) que habita a les costes rocoses del nord i centre de Xile, incloent l'illa Mocha i petites illes properes al continent.

## Referències

* ↑ «Miner riberenc de Xile». Cercaterm. TERMCAT, Centre de Terminologia. REV. 8-01-2021, (català)
# Miner riberenc alablanc

El miner riberenc alablanc (Cinclodes atacamensis) és una espècie d'ocell de la família dels furnàrids (Furnariidae) que viu a les zones rocoses de la puna, als Andes, des del centre del Perú i centre i sud de Bolívia cap al sud fins al centre de Xile i nord-oest de l'Argentina.

## Referències

* ↑ «Miner riberenc alablanc». Cercaterm. TERMCAT, Centre de Terminologia. REV. 8-01-2021, (català)
# Serra de la Batalla (Maestrat)

* No confondre amb la Serra de la Batalla situada al municipi de Tivissa (Ribera d'Ebre).
La serra de la Batalla és una aliniació muntanyosa entre les comarques de l'Alt Maestrat (País Valencià) i Gúdar-Javalàmbre (Aragó). Forma part del Sistema Ibèric, en la unitat morfoestructural de la Serra de Gúdar. Se situa entre les poblacions de Vistabella del Maestrat, Vilafermosa i Puertomingalvo.
El cim més elevat és l'Alt de l'Atzevar (1.650 msnm) seguit del Tossal de la Batalla (1.507 msnm).
# I'll Be There for You

I'll Be There for You —en català: «Seré allà per tu»— és el tema principal de la sèrie de l'NBC, Friends. Aquesta cançó va ser composta el 1994 per a la sèrie per Michael Skloff i Allee Willis i interpretada pel grup The Rembrandts. La cançó va estar com a núm.1 vuit setmanes al Billboard Hot 100 Airplay.

## Àlbum

Al principi, la cançó només estava en el CD dels Rembrandts, la qual cosa va fer que les vendes d'aquest grup augmentessin. Finalment es va fer la banda sonora de la sèrie on s'inclou aquesta cançó dues vegades, la versió per TV i la normal.
“I'll Be There for You” s'ha inclòs en els següents àlbums:
* Friends: Music From The TV Series (1994 recopilació de bandes sonores)
* L.P. - The Rembrandts (1995)
* Friends Again (1999 recopilació de soundtracks)
* Serial TV: Els Plus Grands Hits Des Séries TV (recopilació)
* Happy Songs (recopilació)
* Billboard Top Hits: 1995 (recopilació)

## Durada

* CD maxi senzill europeu
** «I'll Be There for You» - 3.09
** «Fixin' to Blow» - 5.03
** «Just the Way It is Baby» - 4.06
** «Snippets Medley» - 6.46

## Videoclip

El videoclip es va popularitzar arreu del món ja que va comptar amb la participació de tots els actors de la sèrie, cantant i ballant, fent el paper de la banda, juntament amb el grup.

## Enllaços externs

* The Rembrandts - I'll be there for you (Official Music Video)
# Resolució 2055 del Consell de Seguretat de les Nacions Unides

La Resolució 2055 del Consell de Seguretat de les Nacions Unides fou adoptada per unanimitat el 29 de juny de 2012. Després de reafirmar-se en la Resolució 1540 (2004), 1673 (2006) i 1810 (2008) i 1977 (2011) sobre la no proliferació d'armes de destrucció massiva, i d'observar l'augment de treball que tenia el grup d'experts del Comitè 1540, malgrat l'assistència del grup d'experts establert en la Resolució 1977 (2011), el Consell va decidir ampliar el grup d'experts fins a nou membres, que, a petició de Guatemala, havien de ser representatius de la comunitat internacional.

## Referències

* ↑ «Adopting Resolution 2055 (2012), Security Council Expands 1540 Committee’s Group of Experts». United Nations, 29-06-2012.

## Vegeu també

* Llista de resolucions del Consell de Seguretat de les Nacions Unides 2001 a la 2100 (2011 - 2013)

## Enllaços externs

* PDF Text de la Resolució a UN.org
# Maintower

La Maintower (en català: Torre del Main) és un gratacel localitzat a la zona central de la ciutat de Frankfurt del Main (Alemanya). Aquest edifici fa 200 metres d'alçària i és la seu del HeLaBa (el banc de l'estat de Hessen).

## Enllaços externs

* Informació i fotografies de la Maintower (anglès) i (alemany)
# Busse

Busse (en rus: Буссе) és un poble del krai de Primórie, a l'Extrem Orient de Rússia, que en el cens del 2010 tenia 46 habitants.

## Referències

* ↑ «Còpia arxivada». Arxivat de l'original el 2013-12-20. [Consulta: 12 setembre 2019].